
Προαπαιτούμενες γνώσεις  : 
• Ως προς το γνωστικό αντικείμενο: κατανόηση κειμένου, εντοπισμός κι αναγνώριση  διαφορετικών ειδών προτάσεων.
•  Ως προς τη χρήση του λειτουργικού συστήματος, των απαραίτητων λογισμικών κι εφαρμογών: ένας ικανός αριθμός παιδιών – τουλάχιστον ένα σε κάθε ομάδα – καλό είναι να έχουν σχετική εμπειρία τόσο στη χρήση του λειτουργικού συστήματος των Windows, όσο και στη χρήση του λογισμικού επεξεργασίας κειμένου της Microsoft Word, προκειμένου να λειτουργήσει καλύτερα η μαθησιακή δραστηριότητα σε ομάδες. Έχει προηγηθεί μία διδακτική ώρα εξάσκησης των μαθητών πάνω στις βασικές λειτουργίες του λογισμικού της Microsoft Word : δημιουργία κειμένου, μορφοποίηση χαρακτήρων και κειμένου, ορθογραφικός και γραμματικός έλεγχος.     

Σκοπός – Διδακτικοί Στόχοι
[bookmark: _GoBack] • διδακτικοί στόχοι σύμφωνα με το Αναλυτικό Πρόγραμμα: είδη προτάσεων σύμφωνα με τη δομή τους  (εξαρτημένες) προτάσεις (Στ δημοτικού), αναγνώριση ρηματικών και ονοματικών φράσεων.
 • διδακτικοί στόχοι σύμφωνα με τη χρήση των ΤΠΕ: εξάσκηση των παιδιών σε βασικές λειτουργίες του λογισμικού της Microsoft Word: μορφοποίηση απλών κειμενικών στοιχείων, υπογράμμιση κειμένου, εισαγωγή σχολίου.

Διδακτική Προσέγγιση  
Ομαδοσυνεργατική μάθηση, επικοινωνιακή αντίληψη της διδασκαλίας του γλωσσικού μαθήματος, κειμενοκεντρική προσέγγιση





Διδακτική προσέγγιση με ΤΠΕ  
Στο σενάριο αυτό οι ΤΠΕ χρησιμοποιούνται για την επεξεργασία κειμενικών στοιχείων και, σε μικρότερο βαθμό, για την παραγωγή γραπτού λόγου. Η χρήση των ΤΠΕ στην προκειμένη περίπτωση δίνει τη δυνατότητα στα παιδιά αφενός να χρησιμοποιήσουν τις βασικές λειτουργίες του λογισμικού επεξεργασίας κειμένου, κι αφετέρου να κατανοήσουν καλύτερα τη δομή και τη λειτουργία των προτάσεων (είδη σύνδεσης κύριων προτάσεων με δευτερεύουσες προτάσεις)(Στ) και των ονοματικών και των ρηματικών φράσεων (Ε).
Τεχνολογικά Εργαλεία 
Λογισμικό επεξεργασίας κειμένου της Microsoft Word, διαδικτυακά λογισμικά padlet, socrative  και kahoot.

Οργάνωση Τάξης  
Τα παιδιά χωρίζονται σε ζευγάρια .  Οι ρόλοι εναλλάσσονται για να μπορέσουν όλοι οι μαθητές να χρησιμοποιήσουν τον ηλεκτρονικό υπολογιστή.   Το κάθε ζευγάρι  έχει στη διάθεσή του έναν ηλεκτρονικό υπολογιστή με το εν λόγω λογισμικό εγκατεστημένο, το φύλλο εργασίας αποθηκευμένο με τη μορφή αρχείου του Word.

 Χρονική διάρκεια σεναρίου  
Δύο διδακτικές ώρες

Προετοιμασία  
Εξηγούμε στα παιδιά αναλυτικά τη διαδικασία του μαθήματος κι αναφέρουμε τους στόχους του. Γίνεται γνωστό στους μαθητές πως η ομαδική εργασία πραγματοποιείται με τρόπο ώστε κάθε παιδί να έχει τη δυνατότητα να συμμετέχει ενεργά στις δραστηριότητες του φύλλου εργασίας που είναι αποθηκευμένο στον υπολογιστή τους.

Ζητάμε από τα παιδιά να συμπληρώσουν στο λογισμικό padlet οτιδήποτε γνωρίζουν για τις προτάσεις.  Κάπως έτσι γίνεται ανίχνευση της προϋπάρχουσας γνώσης των μαθητών.

Πορεία Εργασίας
 • Δίνεται στα παιδιά των δύο τάξεων το κείμενο του βιβλίου τους (Ποιος είναι ο συγγραφές;) και (39 καφενεία και 1 κουρείο)  στην word.  Κάθε τάξη θα πρέπει να κάνει τις δραστηριότητες που απευθύνονται στο υπό επεξεργασία κείμενο.  (επισυνάπτεται παράρτημα)

